Chablis
Store norske leksikon,Næringsmidler og husholdning,Drikke,Vin,Vin i Europa,Vin i Frankrike
Chablis er en landsby i det midtre Frankrike. Den ligger i regionen Bourgogne og departementet Yonne, 180 kilometer sørøst for Paris.
Landsbyen er mest kjent for omfattende produksjon av hvit kvalitetsvin i AOC-klassen. De rimeligste kvalitetene, Petit Chablis, er lette med et svakt grønnskjær. Chablis Premier Cru er fyldigere og omsettes av og til med en svak eikekarakter. Best og dyrest er Chablis Grand Cru med størst rikdom og lagringsevne. Eneste tillatte drue er chardonnay. De letteste vinene er velegnet til skalldyr. Jo høyere kvalitet, jo kraftigere typer skalldyr og fisk. Les mer i Store norske leksikon Frankrike Frankrikes geografi hvitvin Appellation Contrôlée